ตามหาร้านราเมงที่น้ำซุปรสชาติเหมือนกินที่ญี่ปุ่น แต่ไม่เลี่ยนจนคนไทยเวียนหัวมานานหลายปีมากกก

สุดท้ายมาเจอร้านนี้ที่ Think park
ราเมงที่เสี่ยตันซื้อสูตรมาจากญี่ปุ่น เคี่ยวน้ำซุปจากหมู ไก่ ปลาที่คัดสรรมาแล้วอย่างดี ใช้เวลาเคี่ยวนาน 14 ชั่วโมง ถึงจะได้น้ำซุปรสชาติกลมกล่อมให้เราทาน
(อันนี้อ่านตามหัวเมนู ซึ่งดูช่างเว่อร์เวิน 555)

แต่พอได้ชิมซุปคำแรกเท่านั้นแหละ อื้มมม กลมกล่อมละมุนลิ้นจริงๆ ทั้ง Tsukemen และ Tonkotsu shoyu
จานแรกเสิร์ฟเส้นกะเครื่องในถ้วยนึง และน้ำซุปแยกอีกถ้วยนึง เวลากินเอาตามที่เราสบายใจ จะเทซุปใส่เส้น หรือจะเอาเส้นกะเครื่องไปชุบซุป ก็อร่อยฟินได้เหมือนกัน

เส้นราเมงพี่แกเด็ดจริงงง เหนียวนุ่มกำลังดี เคี้ยวเพลินได้ texture ตักทานพร้อมน้ำซุปหอม ๆ ร้อน ๆ นี่คือใช่อ่ะ !!!
นี่แหละฤดูหนาวในฝัน มันต้องแบบเน้~~

ส่วนเรื่องเครื่องเคียง หลัก ๆ จะเป็นหมูชาชู ซึ่งที่นี่ไม่ได้มาเป็นแผ่นบางเท่ากระดาษแบบร้านอื่นนะจ๊ะ ของร้านนี้เค้ามาเป็นชิ้นหั่นหนา กัดแล้วหนึบแน่นมากกก แต่เสียดายที่เย็นไปหน่อย ถ้าอุ่นกว่านี้จะดีมาก
นอกจากหมูชาชู มีหน่อไม้กรุบกรอบ ต้นหอมซอยที่เพิ่มความสดชื่น และไข่ออนเซ็นรสเค็มกำลังดี
เวลาทานรวมกับเส้นและซุปมันเข้ากันมากกกก คือดีงามมมค่ะ :)

มาถึงเรื่องพระเอกของร้าน เรื่องซุป
มีสองแบบให้เลือกค่ะ วันนี้ลองทั้งสองแบบ
Tsukemen เป็นตัวแนะนำของร้าน น้ำซุปจะออกหวานกะเปรี้ยวกว่า Tonkotsu shoyu หน่อย เหมาะกะคนที่มีลิ้นไทย ๆ กลัวเลี่ยนจากซุป
อีกอันคือ Tonkotsu shoyu เป็นซุปกระดูกหมูหอมมัน ถ้าใครชอบรสชาติแบบญี่ปุ่น ตัวนี้น่าลองค่ะ